Милопјев Србији
Јован Илић 

Милопјев Србији

О како је красно твоје лице,

Мајко наша, мила шћери славе
 
Јасног јутра мајове зорице

Све дивоте у теби бораве.

И кô цвјетне, бисерне росице.

Како трепте очи твоје плаве!

Дв'је зјенице, дв'је зв'језде данице,

Љепотицу над свима те праве.

 
Стас вилински, здатне власи твоје,
 
Рујно лице, жар младосни то је,

Што милину красотам' придаје.

Истина ми све ово свједочи:

Чело ти је сунце од источи,

Ким ти слава на далеко сија.

Што је мјесец усред ноћи тавне

И даница међ' зв'јездама својим,

Сјајним оком и љупкошћу којим,

Мами луче дијаманту равне.

Што су птицам' горице дубравне,

Што л' пролетње сунашце обојим:

То, о то си ти синов'ма твојим,

Св'јетла круно од старине давне.

Бисер, злато на теби не блиста,

Ал' природа невина и чиста,

Врх свих украса красоту ти даје.

Па ко може да не кликне јавно:
 
Царуј дично, поносно и славно,

Срб ће т' служит, док му крвца траје.

Напомене 

 Ова песма је објављена у Подунаека 1845. бр. 48 ; Пјесме 1854.

Извори 

 Јован Илић: Целокупна дела, страна 14-15, Библиотека српских писаца, Народна просвета.

Јован Илић